钦定古今图书集成/明伦汇编/家范典/第077卷 > 《送子谨叔二首》杜范
## 钦定古今图书集成/明伦汇编/家范典/第077卷 > 《送子谨叔二首》杜范

古道日凋敝，人心竞险薄。风雨晦朝暮，平陆变沟壑。
归来寻故庐，六窗静犹昨。殷勤时拂拭，埃尘易侵剥。
此地宽且明，休哉有馀乐。

聚首日嬉戏，胡乃遽言别。回首十年间，坐令肝胆裂。
东阳古佳地，先民有遗烈。为我一问之，山寒水清绝。
无以持赠君，高秋千里月。